CELEX: 32021R1087
Language: hr
Date: 2021-04-07 00:00:00
Title: Delegirana uredba Komisije (EU) 2021/1087 оd 7. travnja 2021. o izmjeni Uredbe (EU) 2018/1139 Europskog parlamenta i Vijeća u pogledu ažuriranja upućivanja na odredbe Čikaške konvencije (Tekst značajan za EGP)

5.7.2021   
               
               
                  HR
               
               
                  Službeni list Europske unije
               
               
                  L 236/1
               
            
         DELEGIRANA UREDBA KOMISIJE (EU) 2021/1087
         оd 7. travnja 2021.
         o izmjeni Uredbe (EU) 2018/1139 Europskog parlamenta i Vijeća u pogledu ažuriranja upućivanja na odredbe Čikaške konvencije
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (1), a posebno njezin članak 19. stavak 3.,
         budući da:
         
                     (1)
                  
                  
                     Zrakoplovi osim bespilotnih zrakoplova i njihovi motori, propeleri, dijelovi i neugrađena oprema trebali bi ispunjavati zahtjeve u vezi sa zaštitom okoliša. Uredbom (EU) 2018/1139 to je predviđeno upućivanjem na određene odredbe Čikaške konvencije koje sadržavaju te zahtjeve.
                  
               
                     (2)
                  
                  
                     Vijeće ICAO-a donijelo je 11. ožujka 2020., na petom sastanku tijekom svojeg 219. zasjedanja, izmjenu 13. sveska I. („Zrakoplovna buka”), izmjenu 10. sveska II. („Emisije iz motora zrakoplova”) i izmjenu 1. sveska III. („Emisije CO2 iz aviona”) Dodatka 16. Čikaškoj konvenciji. Te su izmjene stupile na snagu i postale primjenjive za sve države članice 1. siječnja 2021.
                  
               
                     (3)
                  
                  
                     Stoga bi Uredbu (EU) 2018/1139 trebalo na odgovarajući način izmijeniti i ažurirati upućivanja na odredbe Čikaške konvencije.
                  
               
                     (4)
                  
                  
                     Mjere predviđene ovom Uredbom temelje se na Mišljenju br. 03/2020 Agencije Europske unije za sigurnost zračnog prometa (EASA) u skladu s člankom 76. stavkom 1. Uredbe (EU) 2018/1139,
                  
               DONIJELA JE OVU UREDBU:
         
            Članak 1.
            U članku 9. stavku 2. Uredbe (EU) 2018/1139 prvi podstavak zamjenjuje se sljedećim:
            
               „U pogledu buke i emisija ti zrakoplovi i njihovi motori, propeleri, dijelovi i neugrađena oprema moraju ispunjavati zahtjeve u vezi sa zaštitom okoliša sadržane u izmjeni 13. sveska I., izmjeni 10. sveska II. i izmjeni 1. sveska III., sve od navedenoga kako se primjenjuje 1. siječnja 2021., Dodatka 16. Čikaškoj konvenciji.”.
            
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. travnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 212, 22.8.2018., str. 1.